Útvar hlavného kontrolóra
Mesta Košice

Správa 
o výsledku kontroly

	Na základe plánu kontrol na I. polrok 2009 a v súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov, vykonal Útvar hlavného kontrolóra mesta Košice v čase od 16. 3. 2009 do 20. 3. 2009  kontrolu nakladania s majetkom a vybraných položiek príjmov a výdavkov za obdobie roku 2008 v Materskej škole Budapeštianska 1, Košice.

	Vykonanou kontrolou nebolo v kontrolovanom subjekte zistené porušenie všeobecne záväzných právnych predpisov ani interných predpisov vydaných na ich základe. V dôsledku toho bol vypracovaný záznam z kontroly.

Kontrolou bolo zistené:

I. Príjmy

	Plnenie príjmov a čerpanie výdavkov podľa schváleného rozpočtu za kontrolované obdobie udávajú nasledujúce tabuľky (v Sk):
										         Tabuľka č. 1
Položka	Príjmy	Schv. rozp.	Upr. rozp.	Skutočnosť	% plnenia	
223	Poplatky a platby za jasle, mat.	 	 	 	 	
	školy a kluby detí a stravné	480 000,00	389 000,00	389 364,00	100,09	
292	Príjmy z dobropisov, vratky	-	87 000,00	87 182,10	100,20	
200	Nedaňové príjmy spolu	480 000,00	476 000,00	476 546,10	100,10	
311	Granty - sponzorské príspevky	-	40 000,00	39 930,00	99,80	
 	Príjmy celkom	480 000,00	516 000,00	516 476,10	100,09	

	Z uvedenej tabuľky vyplýva, že materská škola stanovené príjmy v rozpočtovom roku 2008 splnila.

	Príjmy z poplatkov a platieb za jasle, materské školy a školské kluby detí (položka 223 002) boli v sume 335 350,00 Sk a poplatky a platby za stravné (položka 223 003) boli v sume 54 014,00 Sk.

Granty – sponzorské príspevky boli poskytnuté v výške 39 930,00 Sk, v tom:

2 730,00 Sk – 	príspevok Detského klubu LIENKA na použitie pre potreby MŠ    Budapeštianska 1

37 200,00 Sk – 	príspevok Rodičovskej rady pri MŠ Budapeštianska 1 na použitie pre   školskú jedáleň pri MŠ.
	
Na celkových príjmoch sa podieľali aj príjmy z dobropisov vo výške 86 192,10 Sk z vyúčtovania za teplo a elektrickú energiu a vrátenie bankových poplatkov vo výške 990,00 Sk.
II. Výdavky

									                           Tabuľka č. 2
Položka	Výdavky	Schv. rozp.	Upr. rozp.	Skutočnosť	% plnenia	
610	Mzdy, platy a ostatné 	 	 	 	 	
 	osobné vyrovnania	3 612 000,00	3 731 000,00	3 731 195,00	100,00	
620	Poistné a príspevky do 					
 	poisťovní	1 265 000,00	1 332 000,00	1 331 214,00	99,94	
630	Tovary a služby	1 341 000,00	1 598 000,00	1 596 226,30	99,89	
640	Bežné transfery	18 000,00	13 000,00	13 296,00	102,27	
600	Bežné výdavky spolu	6 236 000,00	6 674 000,00	 6 671 931,30	99,97	

	Z celkovej sumy výdavkov 6 671 931,30 Sk predstavujú výdavky na mzdy a prislúchajúce odvody (položka 610 a 620) 5 062 409,00 Sk, čo je 75,87 % z celkových výdavkov.
	
Výdavky na tovary a služby (položka 630) sú vo výške 1 596 226,30 Sk, v tom:

841 369,60 Sk – 	výdavky za energie, vodné a stočné, poštové a telekomunikačné služby (položka 632)

480 873,50 Sk – 	výdavky na materiál (položka 633) interiérové vybavenie, telekomunikačná technika, knihy, časopisy, učebnice a učebné pomôcky, pracovné odevy a obuv a pod.

257 744,70 Sk – 	výdavky za služby (položka 637) semináre, školenia, stravovanie, poplatky a odvody, kultúrne podujatia, poistné a pod.

10 672,00 Sk – 	výdavky na rutinnú a štandardnú údržbu (položka 635)

5 566,50 Sk – 		výdavky na cestovné náhrady a prepravné (položky 631 a 634).

	V rámci bežných transferov boli realizované výdavky na nemocenské dávky v sume 13 296,00 Sk.

	V priebehu roku 2008 boli MŠ Budapeštianska 1 poskytnuté dotácie z jednotlivých zdrojov v celkovej sume 6 673 533,30 Sk a čerpané boli vo výške 6 671 931,30 Sk. Nevyčerpané prostriedky k 31. 12. 2008 v sume 1 602,00 Sk tvorili zostatok na výdavkovom účte a dňa 21. 1. 2009 boli odvedené na účet zriaďovateľa.

V Košiciach 25. 3. 2009

								Ing. Richard Hojer
  Hlavný kontrolór mesta Košice